《同胡学宪伯贤集文昌阁》
明代·黄梦说

并辔江头洗玉瓶，仙宫凝望壮怀生。寰中禹迹河山丽，象外尧天日月明。

杖点浮云千虑破，花飞閒幔九愁轻。直须酩酊酬佳景，休问谁为眼独醒。

作者简介：黄梦说，字肖甫。增城人。明世宗嘉靖二十八年（一五四九）举人。授邵武知县，迁辰州府通判。丁外艰，服阙，不复有用世意。年九十二卒。有《拾馀稿》。清温汝能《粤东诗海》卷二六有传。